Mety hitranga. Azoko ninoana mantsy fa tsy maintsy izaho no ho torian-drainijery kanefa mba efa nivonona koa aho. Tonga ny sekreteran’ny sefo kantao, ilay nifamaly tamiko niaraka tamin’ny antilim-bohitra anankiray. Tsy nivatravatra fa nandona tamin-kamorana sy nalefadefa-piteny tsy salamalama angaha izy izay ry ingahy rajaonary? Hoy ny fanontaniany rahefa vita ny fifampiarahabana nanao tsy metimety efa hatramin’ny hateloana sy hefarana, hoy aho, ka nandamaka teto am- pandriana? Izao mba efa afa-mitsangana kely ihany, saingy mampiasa ity tehina ity vao afa- mamindra. Ka inona izato anton-dia fa sambasamba ianareo mba mankety amiko? Tsy dia misy inona akory, hoy izy, fa misy raharaha nalehanay, ka nivily nangata-drano kely fa lavitra ihany izay naleha izay, ka maina ny tenda odrey! Hoy aho, mandehana manao ranomboafotsy sy mangahazo haingana ry pendo! Aoka fa aza misahirana, hoy izy. Rano mangatsiaka dia ampy veivety foana dia ho vita, hoy pendo. Ny mangahazo vao avy nahandro aho, ary ny ravimboafotsy mbola betsaka ny ambin’ny nataoko alina ho an’i dadatoa ka hafanaina fotsiny sisa angaha mbola manavy ingahirainy alina? Hoy ny sekretera eny, hoy aho. Soa ihany fa manana an’i pendo kely hikarakara. 62 zoma 22 aout 1969, iv lah 3990 ary kelikely jerena izy io fa matanjaka hatry ny alina izy izao no tsy natory fa nikarakara ahy foana nefa efa nahamasaka mangahazo sy nahadio ny trano sahady koa. Nody tsy nijery aho nefa tazako ihany izy roa lahy nifanopy maso haingana? Hay! Nanavy hatry ny alina izany rangahy! Hoy ihany koa ilay antily tazo mihitsy angamba no mahazo ahy, hoy aho, fa mangovitra aho dia tsemboka, ary nony avy tsemboka dia mangovitra indray. Maraindraina teo vao mba nahazo aina kely lalina tokoa izany nahazo anao izany, rangahy, hoy ilay antily. Ary nahoana moa no tsy mba manantona dokotera ingahy rajaona ve hanantona dokotera ! Hoy ilay sekretera. Ary hono, ho aho, ianao toa mba mahalala zavatra ihany ka ity mba misy tiana hanontaniana anao izany tokoa anie izao mampivezivezy anay izao, hoy ilay antily. Mikaroka ny marina izahay fa misy raharaha ratsy mihitsy eto an-tanàna ary rehefa misy raharaha ratsy, hoy aho, dia heverinareo avy hatrany fa izaho no nanao izany. Ary dia izany izao nankanesanareo eto amiko izao fa resaka fotsiny ny hoe mitady rano kely ho sotroina. Somary nihaotrahotra aloha ilay sekretera ho lazaina ve? Hoy izy tsory rangahy, hoy ilay antily izany no marina, hoy ilay sekretera. Ary dia tsorina aminao ry ingahy rajaona fa nanana eritreritra kely tokoa izahay momba anao satria tena olona tsy valahara ianareo, hoy aho, nody tezitra. Hitsikilo ahy no anton-dianareo, kanefa miseho ho mitady fihavanana efa madio izao ny eritreritra fa aza tezitra ianao, hoy ilay sekretera. Ary araka ny voalazan- drangahy ity teo dia manjary ianao izao no hakana hevitra. Natao vinitra ery ny endriko, nefa saiky tsy tanako ny hehy tao anatiko nahita fa izaho indray no nanjary nakana hevitra inona no tianareo ho fantatra? Hoy aho heverinao ve fa mbola misy izany vazimba izany? Betsaka mantsy no milaza fa hoe vazimba no nahatonga izao? Inona sy inona anefa no zava-nitranga fa tsy fantatro mazava akory, hoy aho. Ary dia nilaza izy ireo fa misy efatra ny ombin-drainijery no mandoa sy mivalan-dotra fotsiny, ary misy rà mitete eo amin’ny takibany, kanefa tsy fantatra izay nahatonga izany. 63 sabotsy 23 aout 1969, iv lah 3991 tsy ny omby rehetra akory izany voa, hoy aho tsia, hoy izy, fa ireo vitsivitsy an’ingahy rainijery ihany.